|  |
| --- |
| **Stredná zdravotnícka škola Dolný Kubín** |
| Ošetrovateľský štandard | **VIZITA** |

|  |  |
| --- | --- |
| Charakteristika štandardu: | výukový štandard výkonu |
| Cieľ: | * pripraviť pomôcky, dokumentáciu, pacientov na vizitu,
* asistovať lekárovi,
* zaznamenať ordinácie,
* plniť, asistovať pri plnení ordinácií vizity
 |
| Skupina starostlivosti: | pacienti hospitalizovaní na lôžkových oddeleniach |

**Kritéria štruktúry**

|  |  |  |
| --- | --- | --- |
| Š1 | Pracovníci: |  prednosta alebo primár oddelenia, ošetrujúci lekár, ostaní lekári pracujúci na oddelení, vedúca sestra, staničná sestra, všetky službu konajúce sestry a praktické sestry (môže byť prítomný fyzioterapeut, nutričný terapeut, psychológ, sociálna pracovníčka, študenti medicíny a žiaci SZŠ) |
| Š2 | Prostredie: | školské prostredie – odborné učebne, zdravotnícke zariadenie - pri lôžku pacienta |
| Š3 | Pomôcky: | špecifické pre dané oddelenie ( napr. fonendoskop, ústne lopatky, emitná miska, zdroj svetla, rukavice, preväzový stolík, stetoskop, neurologické kladivko...) |
| Š4 | Dokumentácia: | zdravotná dokumentácia |

**Kritéria procesu**

|  |  |
| --- | --- |
| P1 | Žiak/PS pripraví dokumentáciu a potrebné pomôcky na vizitu. |
| P2 | Žiak /PS informuje pacienta o čase a účele vizity a ako sa na ňu pripraviť. |
| P3 | Žiak /PS zaistí nerušený a pokojný priebeh vizity ( zabezpečí poriadok na izbách, úpravu lôžka, nočného stolíka, vyvetranie izby, vypnutie TV, odloženie inej techniky) upozorní pacienta, aby sa zdržiaval na lôžku. |
| P4 | Žiak/PS predloží lekárovi dokumentáciu pacienta a informuje o stave. |
| P5 | Žiak uloží pacienta do správnej polohy (pomáha pacientovi zaujať vhodnú polohu pri vyšetrení, pomáha s odkrytím oblečenia, zároveň chráni intimitu pacienta) spolupracuje s lekárom pri vyšetrení – podáva lekárovi potrebné pomôcky (asistuje pri lekárskych výkonoch alebo preväzoch). Na žiadosť lekára predkladá na kontrolu exkréty pacienta (napr. moč, stolica, prípadne zakrvácanie vložiek...). |
| P6 | Žiak/PS pozorne zapisuje ordinácie lekára (nemala by odchádzať z izby jedine v neodkladných prípadoch). |
| P7 | Žiak/PS po skončení vizity uloží dokumentáciu, umyje, vydezinfikuje prípadne pripraví na sterilizáciu použité pomôcky. |
| P8 | Manažérka smeny po vizite určí naliehavosť a plnenie lekárskych ordinácií z vizity, určí úlohy pre žiaka |
| P9 | žiak /PS plní úlohy a urobí záznam do dokumentácie ( podpis žiaka a vyučujúcej SZŠ) |

**Kritéria výsledku**

|  |  |
| --- | --- |
| V1 | Pacient je oboznámený s vizitou a ďalšími ordináciami lekára. |
| V2 | V zdravotnej dokumentácii sú zaznamenané vykonané ordinácie. |